Vire-kortti tarjoaa edullista liikuntaa ja kulttuuria naantalilaisille

Naantalin kaupungin Vire-kortti tarjoaa monipuolisia liikunta- ja kulttuurietuja naantalilaisille, jotka eivät ole työelämässä ja saavat tiettyä Kelan etuutta. Kortin voivat lunastaa myös naantalilaiset omaishoitajat. Vire-kortin hinta syyskaudella 2026 on 45 euroa. Lisäksi maksetaan 6,50 euron kertaluonteinen korttimaksu sekä Ulpukan 8 euron rannekemaksu, jos uimahallin palveluita käytetään.